CELEX: 62021TN0521
Language: fi
Date: 2021-08-26 00:00:00
Title: Asia T-521/21: Kanne 26.8.2021 – 6Minutes Media v. EUIPO – ad pepper media International (ad pepper the e-advertising network)

18.10.2021   
            
            
               FI
            
            
               Euroopan unionin virallinen lehti
            
            
               C 422/26
            
         
      Kanne 26.8.2021 – 6Minutes Media v. EUIPO – ad pepper media International (ad pepper the e-advertising network)
      (Asia T-521/21)
      (2021/C 422/35)
      Oikeudenkäyntikieli: saksa
      
         Asianosaiset ja muut osapuolet
      
      
         Kantaja: 6Minutes Media GmbH (Berliini, Saksa) (edustajat: asianajajat N. Marquard ja P. Koch)
      
         Vastaaja: Euroopan unionin teollisoikeuksien virasto (EUIPO)
      
         Muu osapuoli valituslautakunnassa: ad pepper media International NV (Nürnberg, Saksa)
      
         Menettely EUIPO:ssa
      
      
         Riidanalaisen tavaramerkin haltija: Muu osapuoli valituslautakunnassa
      
         Riidanalainen tavaramerkki: EU-tavaramerkiksi rekisteröity harmaa ja punainen kuviomerkki, joka sisältää sanaosan ad pepper the e-advertising network – EU-tavaramerkki nro 9 680 737
      
         EUIPO:ssa käyty menettely: Mitättömyysmenettely
      
         Riidanalainen päätös: EUIPO:n viidennen valituslautakunnan 18.6.2021 asiassa R 1621/2020-5 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa riidanalaisen päätöksen siltä osin kuin sillä hylätään hakemus EU-tavaramerkiksi rekisteröidyn tavaramerkin nro 9 680 737 mitättömäksi toteamiseksi ja toteaa EU-tavaramerkiksi rekisteröidyn tavaramerkin nro 9 680 737 kokonaisuudessaan mitättömäksi
               
            
                  —
               
               
                  velvoittaa vastaajan ja – muodollisen väliintulon tapauksessa – myös muun osapuolen valituslautakunnassa korvaamaan oikeudenkäyntikulut, kantajan oikeudenkäyntikulut mukaan lukien.
               
            
         Kanneperusteet
      
      
                  —
               
               
                  Euroopan parlamentin ja neuvoston asetuksen (EU) 2017/1001 58 artiklan 1 kohdan a alakohtaa, luettuna yhdessä sen 18 artiklan 2 kohdan kanssa, on rikottu.
               
            
                  —
               
               
                  Euroopan parlamentin ja neuvoston asetuksen (EU) 2017/1001 58 artiklan 1 kohdan a alakohtaa, luettuna yhdessä sen 18 artiklan 1 kohdan ja 2 kohdan a alakohdan kanssa, on rikottu.
               
            
                  —
               
               
                  Euroopan parlamentin ja neuvoston asetuksen (EU) 2017/1001 58 artiklan 1 kohdan a alakohtaa on rikottu, koska vastaajan päätös oli oikeudellisesti virheellinen, sillä tosiasiallista käyttöä ei ollut osoitettu.